section_heading: Leteći Pokémoni
paragraph_text: Pokémoni Letećeg tipa obično su Pokémoni koji su sposobni letjeti ili nalikuju pticama te koriste zračne tehnike poput Napada krilima (Wing Attack) i Bušenje kljucanjem (Drill Peck). Obično su nalik pticama, kukcima ili zmajevima, no postoje iznimke poput Vodene/Leteće zmije Gyaradosa. Leteći Pokémoni sve do pojave 5. generacije nikada nisu bili jedinstvenog tipa; djelomična iznimka ovog pravila je Pokémon četvrte generacije Arceus. Arceus posjeduje Pokémon sposobnost da postane bilo koji tip Pokémona ovisno o predmetu kojeg drži, dajući mu priliku da potencijalno postane čisti Leteći Pokémon. Uz to, postoje tehnike i sposobnosti koje Pokémona mogu učiniti Letećeg tipa, poput Kecleonove sposobnosti Promjene boja (Color Change). Leteći je tip kombiniran sa svim ostalim tipovima barem jednom do sada. Najčešća kombinacija tipova jest dvostruki Normalni/Leteći tip.